هذي أول قصيدة للشاعر ( حامد زيد وهي بعنوان (على الميعاد ماجاني) *-احب اكتب في ظلام الليل وأسراره واطرِي صاحب قاسي على الميعاد ماجاني. امره في حلول الليل ولا القاه في داره واهل الدمع من عيني على من كان ينساني. احب انه يدورني واحب اعرف اخباره واظنه لو يدورني على العنوان يلقاني. امر بيوت جيرانه وأكلم بالوفا جاره يصك الباب في وجهي وكني في هله جاني. انشد كل من شفته يمر بجانب الحاره ولا واحد يجاوبني ولا يعطيه عنواني. حياتي في حياتك من سواة الظلم محتارة اذوق الظلم من حبك علي اشكال وألواني. صفاتك ياحبيب الروح مع الخلان غداره غدرت بواحد لجلك يبيع العمر مجاني. وأنا بطلب من المولى رفيع جل مقداره عزيز الشان سبحانه إله الحي والفاني. يبدلي حبيبي أو يبدل شدة أفكاره اناوياه في وادي وأعيش بعالم ثاني.-*